smcproject/ml-wiki-sentences huggingface dataset:
ഇരുപതാം നൂറ്റാണ്ടിൽ 30 മുതൽ 50 കോടി വരെ മരണം വസൂരി കാരണമായി ഉണ്ടായിട്ടുണ്ടെന്നാണ് കണക്കാക്കപ്പെടുന്നത്.
1950-കളിൽ പോലും അഞ്ചു കോടി വീതം വസൂരി രോഗ കേസുകൾ ഓരോ വർഷവും ലോകത്തിൽ ഉണ്ടാകുന്നുണ്ടായിരുന്നു.
പത്തൊൻപതാം നൂറ്റാണ്ടിലും ഇരുപതാം നൂറ്റാണ്ടിലും നടന്ന പ്രതിരോധ കുത്തിവയ്പ്പ് പരിപാടികൾ കാരണം 1979 ഡിസംബറിൽ വസൂരി നിർമാർജ്ജനം ചെയ്യപ്പെട്ടു.
നാളിതുവരെ പൂർണ്ണമായി ഇല്ലാതാക്കപ്പെട്ട ഒരേയൊരു അസുഖം വസൂരിയാണ്.
മീസിൽസ്
മീസിൽസ് പകരുവാനുള്ള സാദ്ധ്യത ഏറെയുള്ള അസുഖമാണ്.
90% ആൾക്കാരെയും പതിനഞ്ചു വയസ്സിനുള്ളിൽ മീസിൽസ് ബാധിക്കാറുണ്ട്.
1963-ൽ വാക്സിൻ തുടങ്ങും മുൻപ് വർഷം തോറും 30 ലക്ഷം മുതൽ 40 ലക്ഷം വരെ കേസുകൾ എല്ലാ വർഷവും അമേരിക്കയിൽ ഉണ്ടാകുമായിരുന്നു.
കഴിഞ്ഞ 150 വർഷം കൊണ്ട് മീസിൽസ് ബാധ കാരണം ലോകത്ത് 20 കോടി ആൾക്കാർ മരിച്ചിട്ടുണ്ടാവും എന്ന് കരുതപ്പെടുന്നു.
2000-ൽ മാത്രം മീസിൽസ് ബാധ കാരണം ലോകത്ത് 777,000 ആൾക്കാർ മരിച്ചിട്ടുണ്ട്.
ആ വർഷം ലോകത്ത് 4 കോടി മീസിൽസ് കേസുകളുണ്ടായിരുന്നു.
മീസിൽസ് മനുഷ്യ സമൂഹങ്ങളിൽ സ്ഥിരമായി നിലനിൽക്കുന്ന തരം അസുഖമാണ് ( എൻഡെമിക് അസുഖം ).
ഇതുകാരണം ധാരാളം ആൾക്കാർക്ക് അസുഖത്തിനെതിരേ പ്രതിരോധശേഷിയുണ്ടാവും.
ജനങ്ങൾക്ക് പ്രതിരോധശേഷിയില്ലാത്ത സ്ഥലങ്ങളിൽ മീസിൽസ് പുതുതായി എത്തിപ്പെട്ടാലുണ്ടാകുന്ന വിപത്ത് കടുത്തതായിരിക്കും.
1529-ൽ ക്യൂബയിൽ ഉണ്ടായ മീസിൽസ് ബാധയിൽ ജനങ്ങളിൽ മൂന്നിൽ രണ്ടാൾക്കാർ മരിച്ചുപോയി.
ഇവർ ഇതിനു മുൻപുണ്ടായ വസൂരി ബാധയെ അതിജീവിച്ചവരായിരുന്നു.
ഈ അസുഖം മെക്സിക്കോ , മദ്ധ്യ അമേരിക്ക , ഇൻക ജനത എന്നിവയ്ക്ക് വമ്പിച്ച നാശനഷ്ടമുണ്ടാക്കിയിട്ടുണ്ട്.
ക്ഷയരോഗകാരിയായ മൈകോബാക്ടീരിയം ട്യൂബർക്കുലോസിസ് എന്ന അണു ലോകജനസംഖ്യയുടെ മൂന്നിലൊന്ന് ആൾക്കാരിലും കാണപ്പെടുന്നു.
ഒരു സെക്കന്റിൽ ഒരാൾക്കെന്ന നിരക്കിൽ ഈ രോഗാണു പുതിയ ആൾക്കാരെ ബാധിക്കുന്നുമുണ്ട്.
ഇത്തരം രോഗാണുബാധയുടെ 5–10% ആൾക്കാർക്ക് ഭാവിയിൽ ക്ഷയരോഗമുണ്ടാകാൻ സാദ്ധ്യതയുണ്ട് (രോഗാണു ബാധിച്ച എല്ലാവർക്കും രോഗമുണ്ടാവില്ല).
അസുഖമുണ്ടായിക്കഴിഞ്ഞാൽ ശരിയായ ചികിത്സ ലഭിച്ചില്ലെങ്കിൽ പകുതിപ്പേരും മരിച്ചുപോകും.
വർഷം തോറും 80 ലക്ഷം ആൾക്കാർക്ക് ക്ഷയരോഗബാധ ഉണ്ടാകുന്നുണ്ട്.
20 ലക്ഷം ആൾക്കാർ ഈ അസുഖം മൂലം ലോകമാസകലം വർഷം തോറും മരിക്കുന്നുണ്ട്.
പത്തൊൻപതാം നൂറ്റാണ്ടിൽ യൂറോപ്പിലെ പ്രായപൂർത്തിയായവരിൽ നാലിലൊന്ന് മരിച്ചിരുന്നത് ക്ഷയരോഗം കാരണമായിരുന്നു.
1918-ലും ഫ്രാൻസിൽ ആറു മരണങ്ങളിൽ ഒന്നിനു കാരണം ക്ഷയരോഗമായിരുന്നു.
പത്തൊൻപതാം നൂറ്റാണ്ടിന്റെ അവസാനം യൂറോപ്പിലെയും വടക്കേ അമേരിക്കയിലെയും ജനസംഖ്യയുടെ 70 മുതൽ 90% വരെയാൾക്കാരെയും ക്ഷയരോഗാണു ബാധിച്ചിരുന്നു.
പട്ടണങ്ങളിലെ തൊഴിലാളികളിൽ 40% പേരും മരിച്ചിരുന്നത് ക്ഷയരോഗം കാരണമായിരുന്നു.
ഇറ്റുപതാം നൂറ്റാണ്ടിൽ പത്തു കോടി ആൾക്കാർ ക്ഷയരോഗം കാരണം മരിച്ചിട്ടുണ്ടെന്ന് കണക്കാക്കപ്പെടുന്നു.
വികസ്വരരാജ്യങ്ങളിൽ ഇപ്പോഴും ക്ഷയരോഗം പ്രധാന ആരോഗ്യപ്രശ്നങ്ങളിലൊന്നാണ്.
എയ്ഡ്സിന്റെ വരവ് വികസിത രാജ്യങ്ങളിലും ക്ഷയരോഗം പ്രധാന ആരോഗ്യപ്രശ്നങ്ങളിലൊന്നാക്കി മാറ്റിയിട്ടുണ്ട്.
കുഷ്ടരോഗം
മൈകോബാക്ടീരിയം ലെപ്രേ എന്ന രോഗാണുവാണ് കുഷ്ടരോഗത്തിന്റെ രോഗകാരി.
രോഗാണുബാധയുണ്ടായി രോഗം വരാൻ അഞ്ചുവർഷമോ അതിൽ കൂടുതലോ എടുക്കുന്ന തരം ക്രോണിക് അസുഖമാണിത് .
1985-നു ശേഷം ഒന്നരക്കോടി ആ‌ൾക്കാരെ ഈ രോഗത്തിൽ നിന്ന് ചികിത്സ മൂലം രക്ഷപെടുത്തിയിട്ടുണ്ട്.
2002-ൽ, 763,917 പുതിയ കേസുകൾ കണ്ടുപിടിക്കപ്പെട്ടു.
പത്തു ലക്ഷത്തിനും ഇരുപതു ലക്ഷത്തിനുമിടയിൽ ആ‌ൾക്കാർ ലെപ്രസി ബാധ കാരണം വികലാംഗരായിട്ടുണ്ടാവുമെന്ന് കരുതപ്പെടുന്നു.
600 മുതൽക്കെങ്കിലും ആൾക്കാരെ കുഷ്ടരോഗം ബാധിച്ചിരുന്നു എന്നതിന് ചരിത്രത്തിൽ തെളിവുകളുണ്ട്.
ചൈന, ഈജിപ്റ്റ്, ഇന്ത്യ എന്നിവിടങ്ങളിലെ പുരാതന സംസ്കാരങ്ങൾ ഈ അസുഖത്തെ തിരിച്ചറിഞ്ഞിരുന്നു.
ഉന്നത മദ്ധ്യകാലഘട്ടത്തിൽ പശ്ചിമ യൂറോപ്പിൽ ഇതിനു മുൻപുണ്ടായിട്ടില്ലാത്തവിധം കുഷ്ടരോഗബാധ പൊട്ടിപ്പുറപ്പെടുകയുണ്ടായി.
കുഷ്ടരോഗികളെ ചികിത്സിക്കുന്ന പല ആശുപത്രികളും ഈ സമയത്ത് ഉയർന്നുവരുകയുണ്ടായി.
പതിമൂന്നാം നൂറ്റാണ്ടിന്റെ ആദ്യ സമയങ്ങളിൽ 19,000 ആശുപത്രികൾ യൂറോപ്പിലുണ്ടായിരുന്നു എന്ന് കണക്കാക്കപ്പെട്ടിട്ടുണ്ട്.
ഭൂമദ്ധ്യരേഖാപ്രദേശത്തും അതിനടുത്തുള്ള പ്രദേശങ്ങളിലും മലേറിയ വ്യാപകമാണ്.
അമേരിക്കൻ ഭൂഖണ്ഡങ്ങളുടെയും ഏഷ്യ, ആഫ്രിക്ക എന്നീ ഭൂഖണ്ഡങ്ങളുടെയും ഭാഗങ്ങളിൽ ഈ അസുഖം വ്യാപകമായി കാണപ്പെടുന്നു.
എല്ലാ വർഷവും ഉദ്ദേശം 35 കോടി മുതൽ 50 കോടി വരെ മലേറിയ കേസുകളുണ്ടാകാറുണ്ട്.
ഇരുപത്തൊന്നാം നൂറ്റാണ്ടിൽ മലേറിയ ചികിത്സയുടെ ഒരു പ്രധാന വെല്ലുവിളി മരുന്നുകൾക്കെതിരേ രോഗകാരി നേടുന്ന പ്രതിരോധശേഷിയാണ്.
ആർട്ടെമിസിനിൻ എന്ന മരുന്നൊഴികെ ബാക്കി മിക്ക മരുന്നുകൾക്കെതിരേയും പ്രതിരോധം വ്യാപകമായി കണ്ടുവരുന്നുണ്ട്.
യൂറോപ്പ്, വടക്കേ അമേരിക്ക എന്നിവിടങ്ങളിൽ പണ്ട് മലേറിയ സാധാരണയായി കാണപ്പെട്ടിരുന്നു.
ഇപ്പോൾ ഇവിടങ്ങളിൽ നിന്ന് ഈ അസുഖം തുടച്ചുനീക്കപ്പെട്ടിട്ടുണ്ട്.
റോമാ സാമ്രാജ്യത്തിന്റെ തളർച്ചയ്ക്ക് മലേറിയ ഒരു കാരണമായിരുന്നിരിക്കാം.
ഈ അസുഖത്തിന് റോമൻ ഫീവർ എന്ന് പേരുണ്ടായിരുന്നു.
അടിമ വ്യാപാരത്തിനൊപ്പമാണ് പ്ലാസ്മോഡിയം ഫാൽസിപ്പാറം എന്ന മലേറിയ രോഗകാരി (മറ്റു സ്പീഷീസ് രോഗകാരികളുമുണ്ട്) അമേരിക്കയിൽ എത്തിപ്പെട്ടത്.
വിർജീനിയയിലെ ജേംസ്ടൗൺ എന്ന കോളനി തകർത്തത് മലേറിയ എന്ന അസുഖമാണ്.
1830-കളോടെ ഈ അസുഖം പസഫിക് തീരത്തെത്തിയിരുന്നു.
അമേരിക്കൻ ആഭ്യന്തരയുദ്ധസമയത്ത് രണ്ടു വശത്തുനിന്നുമുള്ള സൈനികർക്കായി 12 ലക്ഷം പേർക്ക് മലേറിയ ബാധ വന്നിരുന്നു.
അമേരിക്കയുടെ തെക്കൻ സംസ്ഥാനങ്ങളിൽ 1930 കൾ വരെ ദശലക്ഷക്കണക്കിന് മലേറിയ ബാധകൾ ഉണ്ടാകുമായിരുന്നു.
മഞ്ഞപ്പനി പലവട്ടം വിനാശകരമായ പകർച്ചവ്യാധികൾ ഉണ്ടാക്കിയിട്ടുണ്ട്.
ന്യൂ യോർക്ക്, ഫിലാഡെൽഫിയ, ബോസ്റ്റൺ എന്നീ വടക്കൻ നഗരങ്ങളിൽ വരെ ഈ അസുഖം എത്തിയിട്ടുണ്ട്.
1793-ൽ അമേരിക്ക കണ്ടിട്ടുള്ള മഞ്ഞപ്പനി ബാധകളിൽ ഏറ്റവും മാരകമായ ഒന്നിൽ ഫിലാഡെൽഫിയയുടെ 10% ജനസംഖ്യ (5,000) പേർ മഞ്ഞപ്പനിക്കിരയായി.
പ്രസിഡന്റ് ജോർജ്ജ് വാഷിംഗ്ടൺ ഉൾപ്പെടെ ജനങ്ങളിൽ പകുതിപ്പേരും നാടുവിട്ട് ഓടിപ്പോയിരുന്നു.
പത്തൊൻപതാം നൂറ്റാണ്ടിൽ സ്പെയിനിൽ 300,000 ആൾക്കാർ മഞ്ഞപ്പനി ബാധിച്ച് മരിച്ചിട്ടുള്ളതായി കണക്കാക്കുന്നു.
കോളനി വാഴ്ച്ചക്കാലത്ത് പടിഞ്ഞാറൻ ആഫ്രിക്ക മലേറിയ, മഞ്ഞപ്പനി എന്നീ അസുഖങ്ങൾ കാരണം വെള്ളക്കാരന്റെ ശവക്കുഴി എന്നായിരുന്നു അറിയപ്പെട്ടിരുന്നത്.
കാരണമറിയാത്തവ
വളരെ ഗുരുതരമായിരുന്നുവെങ്കിലും പൂർണ്ണമായി അപ്രത്യക്ഷമായ ചില അസുഖങ്ങളുണ്ട്.
ഈ അസുഖങ്ങളുടെ കാരണമെന്താണെന്നു പോലും ഇപ്പോൾ അറിവില്ല.
ഇംഗ്ലീഷ് വിയർപ്പ് എന്നു വിളിക്കപ്പെട്ടിരുന്ന ഒരസുഖം പതിനാറാം നൂറ്റാണ്ടിൽ ഇംഗ്ലണ്ടിനെ ബാധിച്ചിരുന്നു.
ഞൊടിയിടയിൽ ഇത് ആൾക്കാരെ കീഴ്പ്പെടുത്തിയിരുന്നുവത്രേ.
ബ്യൂബോണിക് പ്ലേഗ് എന്ന അസുഖത്തേക്കാൾ ഭയമുളവാക്കിയിരുന്ന ഈ അസുഖം എന്തുകൊണ്ടാണ് വന്നതെന്നത് ഇപ്പോഴും അജ്ഞാതമാണ്.
ഭാവിയിൽ ഉണ്ടായേക്കാവുന്ന പാൻഡെമിക്കുകൾ സംബന്ധിച്ചുള്ള വ്യാകുലതകൾ വൈറൽ ഹെമറാജിക് പനികൾ
ലാസ്സ ഫീവർ വൈറസ് , റിഫ്റ്റ് വാലി പനി , മാർബർഗ് വൈറസ് , എബോള വൈറസ് , ബൊളീവിയൻ ഹെമറാജിക് പനി എന്നിവ വലിയതോതിൽ പകരുന്നവയും വളരെ മാരകവുമായ അസുഖങ്ങളാണ്.
ഇവ പാൻഡെമിക്കുകളാകാൻ സാദ്ധ്യതയുണ്ട്.
രോഗബാധിതരായ ആൾക്കാർക്ക് രോഗലക്ഷണങ്ങൾ കാണിക്കുന്നതിനു മുൻപുള്ള ഇടവേള വളരെക്കുറവാണ് എന്നതാണ് ഈ അസുഖം പാൻഡെമിക് തലത്തിൽ പകരാത്തതിന്റെ ഒരു കാരണം.
രോഗലക്ഷണങ്ങൾ കാണിക്കാൻ തുടങ്ങിയവരെ ഒറ്റപ്പെടുത്തി പകർച്ച തടയുക എളുപ്പമാണ്.
എങ്കിലും മ്യൂട്ടേഷനുകളിലൂടെ ഈ അസുഖങ്ങൾ പകരുവാനുള്ള ശേഷി കൂടുതലായി നേടിയെടുത്തേക്കാം.
ആന്റീബയോട്ടിക് മരുന്നുകളോടുള്ള പ്രതിരോധം
ആന്റീബയോട്ടിക് മരുന്നുകൾ ബാധിക്കാത്ത ചില രോഗകാരികൾ ഇപ്പോൾ നിയന്ത്രണത്തിലായ പല അസുഖങ്ങളുടെയും തിരിച്ചുവരവിന് കാരണമായേക്കാം.
സ്ഥിരമായി ഉപയോഗിച്ചുകൊണ്ടിരിക്കുന്ന മരുന്നുകളോട് പ്രതിരോധം കാണിക്കുന്ന തരം ക്ഷയരോഗാണു ഇത്തരം ആശങ്കയ്ക്കിടയാക്കുന്നുണ്ട്.
പലതരം മരുന്നുകളോട് പ്രതിരോധം കാണിക്കുന്ന തരം ക്ഷയം പുതുതായി അഞ്ചുലക്ഷം പേരെ ഓരോ വർഷവും ബാധിക്കുന്നുണ്ട് എന്നാണ് കണക്ക്.
ചൈനയിലും ഇന്ത്യയിലുമാണ് ഇത് കൂടുതലായി കാണപ്പെടുന്നത്.
ലോകാരോഗ്യസംഘടനയുടെ കണക്കനുസരിച്ച് ലോകത്തിൽ 5 കോടി ആൾക്കാർക്ക് മൾട്ടി ഡ്രഗ് റെസ്റ്റിസ്റ്റന്റ് ട്യൂബർക്കുലോസിസ് (ഒന്നിൽ കൂടുതൽ മരുന്നുകളോട് പ്രതിരോധം കാണിക്കുന്ന തരം ക്ഷയം) ബാധിച്ചിട്ടുണ്ട്.
ഇതിൽ 79 ശതമാനം അസുഖങ്ങളിലും മൂന്നോ അതിലധികമോ തരം ആന്റീബയോട്ടിക്കുകൾക്ക് എതിരേ പ്രതിരോധശേഷിയുള്ള ക്ഷയരോഗാണുവാണ് കാണപ്പെടുന്നത്.
വളരെയധികം മരുന്നുകളോട് പ്രതിരോധം കാണിക്കുന്ന ക്ഷയം ( XDR TB ) 2006-ൽ ആഫ്രിക്കയിൽ കണ്ടെത്തുകയുണ്ടായി.
ഇത് 49 രാജ്യങ്ങളിൽ പിന്നീട് കണ്ടെത്തിയിരുന്നു.
വർഷം തോറും 40,000 ഇത്തരം കേസുകൾ പുതുതായി ഉണ്ടാകുന്നുണ്ടെന്ന് ലോകാരോഗ്യസംഘടന അനുമാനിക്കുന്നു.
കഴിഞ്ഞ ഇരുപതു വർഷമായി സ്റ്റാഫൈലോകോക്കസ് ഓറിയസ് , സെറേഷ്യ മാർസെസെൻസ് , എന്ററോകോക്കസ് തുടങ്ങിയ രോഗകാരികൾക്ക് വാൻകോമൈസിൻ, അമിനോഗ്ലൈക്കോസൈഡുകൾ, സെഫാലോസ്പോറിനുകൾ പോലുള്ള ആന്റീബയോട്ടിക്കുകൾക്കെതിരേ പ്രതിരോധശേഷി ലഭിച്ചിട്ടുണ്ട്.
ആശുപത്രികളിൽ നിന്ന് ലഭിക്കുന്ന അസുഖങ്ങൾക്ക് പ്രധാന കാരണത്തിലൊന്നാണ് ഇത്തരം പ്രതിരോധശേഷിയുള്ള രോഗകാരികൾ.
മെത്തിസിലിൻ എന്ന ആന്റീബയോട്ടിക്കുകൾക്കെതിരേ പ്രതിരോധശേഷി കാണിക്കുന്ന സ്റ്റാഫൈലോക്കോക്കസ് ഓറിയസ് പോലുള്ള രോഗകാരികൾ സമൂഹത്തിൽ തന്നെ കൂടുതലായി പരക്കുന്നുണ്ട്.
അനുചിതവും അധികവുമായ ആന്റീബയോട്ടിക് പ്രയോഗമാണ് രോഗകാരികൾക്ക് ഇത്തരം പ്രതിരോധശേഷി വർദ്ധിക്കാനുള്ള പ്രധാന കാരണം.
2003-ൽ സിവിയർ അക്യൂട്ട് റെസ്പിറേറ്ററി സിൻഡ്രോം എന്ന തരം അസാധാരണ ന്യൂമോണിയ പാൻഡമിക് ആയി മാറുമോ എന്ന ഭീതിയുണ്ടായിരുന്നു.
ഒരുതരം കൊറോണാ വൈറസ് ആണ് ഈ അസുഖത്തിന്റെ രോഗകാരി.
ലോകാരോഗ്യ സംഘടനയുടെയും മറ്റും ഇടപെടൽ കാരണം രോഗം പകരുന്ന നിരക്ക് കുറയ്ക്കാനും പകർച്ചയ്ക്ക് തടയിടാനും പെട്ടെന്നു തന്നെ സാധിച്ചു.
ഇത് ഈ പകർച്ചവ്യാധി പാൻഡെമിക് ആകാതിരിക്കാൻ കാരണമായി.
പക്ഷേ ഈ അസുഖം തുടച്ചുനീക്കപ്പെട്ടിട്ടില്ല.
ഇത് വീണ്ടും വരുവാൻ സാദ്ധ്യതയുണ്ട്.
ഇൻഫ്ലുവൻസ
വന്യ ജലപക്ഷികളാണ് ഇൻഫ്ലുവൻസ എ തരം വൈറസിന്റെ സ്വാഭാവിക വാഹകർ.
ഇടയ്ക്കിടെ ഈ വൈറസ് മറ്റു സ്പീഷീസുകളിലേയ്ക്ക് പകരാറുണ്ട്.
ഇത് വളർത്തുപക്ഷികളിൽ പകർച്ചവ്യാധി ഉണ്ടാക്കാൻ കാരണമാകാറുണ്ട്.
ഇത് അപൂർവ്വമായി മനുഷ്യരിലേയ്ക്കും പകരും.
എച്ച്.5എൻ.1 (പക്ഷിപ്പനി)
2004 ഫെബ്രുവരിയിൽ, പക്ഷിപ്പനി (ഏവിയൻ ഇൻഫ്ലുവൻസ) വൈറസിനെ വിയറ്റ്നാമിലെ പക്ഷികളിൽ കണ്ടെത്തി.
ഇത് പുതിയ ഇനം വൈറസുകൾ പടരാനുള്ള സാദ്ധ്യതയെപ്പറ്റി ആശങ്കകൾക്കിടയാക്കി.
മനുഷ്യരിലോ പക്ഷികളിലോ വച്ച് ഈ പക്ഷിപ്പനി വൈറസും മനുഷ്യരിൽ പടരുന്ന വൈറസും തമ്മിൽ സംയോജിക്കുകയാണെങ്കിൽ ഒരു പുതിയ ഇനം ഇൻഫ്ലുവൻസ വൈറസ് ഉണ്ടാവുകയും ഇത് മനുഷ്യരിൽ പെട്ടെന്ന് പടർന്നുപിടിക്കുകൗം അതി മാരകമാവുകയും ചെയ്യുമെന്നാണ് ഭീതി.
ഇത്തരം പുതിയ ഇനം കാരണം ഒരു ആഗോള പാൻഡെമിക് ഉണ്ടാവാനുള്ള സാദ്ധ്യതയുണ്ട്.
2005 ഒക്റ്റോബറിൽ ഈ അസുഖം ടർക്കിയിൽ കണ്ടെത്തുകയുണ്ടായി.
റഷ്യ, മംഗോളിയ, ചൈന എന്നിവിടങ്ങളിലും ഇതേ വൈറസിനെ കണ്ടെത്തിയിരുന്നു.
റോമാനിയ , ഗ്രീസ് എന്നിവിടങ്ങളിലും വൈറസ് കണ്ടെത്തപ്പെടുകയുണ്ടായി.
ക്രൊയേഷ്യ , ബൾഗേറിയ , ബ്രിട്ടൻ എന്നിവിടങ്ങളിലും ഈ വൈറസ് ആണെന്നു സംശയിക്കുന്ന കേസുകൾ കാണപ്പെട്ടു.
2007 നവംബറോടുകൂടി ധാരാളം എച്ച്5എൻ1 കേസുകൾ യൂറോപ്പിൽ സ്ഥിതീകരിച്ചു.
ഒക്റ്റോബർ വരെ 59 ആൾക്കാർ മാത്രമേ H5N1 കാരണം മരിച്ചിരുന്നുള്ളൂ.
ഇത് പഴയ ഇൻഫ്ലുവൻസ പാൻഡെമിക്കുകളുമായി താരതമ്യം ചെയ്യുമ്പോൾ അസാധാരണമാണ്.
പക്ഷിപ്പനിയെ ഇതുവരെ പാൻഡെമിക് എന്ന ഗണത്തിൽ പെടുത്താൻ സാധിക്കില്ല.
മനുഷ്യരിൽ നിന്ന് മനുഷ്യരിലേയ്ക്ക് തുടർച്ചയായ രോഗപ്പകർച്ച ഇതുവരെ തുടങ്ങിയിട്ടില്ലാത്തതാണ് ഇതിനു കാരണം.
പക്ഷികളിൽ നിന്ന് മനുഷ്യരിലേയ്ക്കാണ് ഇതുവരെ രോഗപ്പകർച്ചയുണ്ടായിട്ടുള്ളത്.
തൊണ്ടയിലെയും ശ്വാസകോശത്തിലെയും റിസപ്റ്ററുകളുമായി സംയോജിച്ചാണ് സാധാരന ഇൻഫ്ലുവൻസ വൈറസുകൾ പകരുന്നതെങ്കിൽ പക്ഷിപ്പനി വൈറസുകൾക്ക് ശ്വാസകോശത്തിനുള്ളിൽ വളരെ ആഴത്തിലുള്ള റിസപ്റ്ററുകളുലൂടെയേ രോഗമുണ്ടാക്കാൻ സാധിക്കുന്നുള്ളൂ.
ഇതാണ് മനുഷ്യരിൽ നിന്ന് മനുഷ്യരിലേയ്ക്ക് പകരാതിരിക്കാനുള്ള പ്രധാന കാരണം.
ജൈവയുദ്ധതന്ത്രം
1346-ൽ പ്ലേഗ് ബാധ മൂലം മരിച്ച മംഗോൾ പോരാളികളുടെ ശരീരങ്ങൾ ക്രിമിയയിലെ സൈന്യത്താൽ വളയപ്പെട്ടിരുന്ന കാഫ (ഇപ്പോൾ തിയോഡോഷ്യ ) എന്ന നഗരത്തിന്റെ കോട്ടയ്ക്കകത്തേയ്ക്ക് വലിച്ചെറിഞ്ഞിരുന്നു.
കോട്ടയുടെ ഉപരോധം നീണ്ടുപോയപ്പോൾ കോട്ടയ്ക്കുള്ളിലുള്ളവർക്കും അസുഖം ഉണ്ടാക്കാൻ വേണ്ടിയായിരുന്നു ഇത് ചെയ്തത്.
ഈ നടപടി മൂലമാവണം യൂറോപ്പിൽ ബ്ലാക്ക് ഡെത്ത് എത്തിയതെന്ന് കരുതപ്പെടുന്നുണ്ട്.
അമേരിക്കൻ ആദിവാസികൾ പഴയലോകത്തുനിന്നുള്ള പര്യവേഷകരുമായി ബന്ധത്തിൽ വന്നതിനുശേഷം മാരക പാൻഡെമിക്കുകൾക്കിരയായ കാര്യം പ്രസ്താവിച്ചിരുന്നുവല്ലോ?
ഇതിൽ ഒരു തവണയെങ്കിലും അസുഖമുണ്ടാക്കിയത് ജൈവ യുദ്ധത്തിലൂടെയായിരുന്നു.
ബ്രിട്ടീഷ് കമാൻഡർ ജെഫ്രി ആംഹെർസ്റ്റ് , സ്വിസ്സ്-ബ്രിട്ടീഷ് ഓഫീസർ കേണൽ ഹെൻട്രി ബൗക്വെസ്റ്റ് എന്നിവർ വസൂരി രോഗാണുക്കളുള്ള പുതപ്പുകൾ ആദിവാസികൾക്ക് നൽകുകയുണ്ടായി.
1763-ൽ പോണ്ടിയാക്കിന്റെ കലാപം എന്ന യുദ്ധത്തിന്റെ ഭാഗമായായിരുന്നു ഇത് ചെയ്തത്.
ഇതുമൂലം ആദിവാസികൾക്ക് രോഗബാധയുണ്ടായോ എന്ന കാര്യം വ്യക്തമല്ല.
ചൈനയും ജപ്പാനും തമ്മിലുള്ള യുദ്ധത്തിന്റെ (1937–1945) കാലത്ത് ജപ്പാന്റെ സൈന്യത്തിന്റെ, 731-ആം യൂണിറ്റ് ആയിരക്കണക്കിന് ചൈനക്കാരിൽ ജൈവയുദ്ധപരീക്ഷണങ്ങൾ നടത്തുകയുണ്ടായി.
യുദ്ധത്തിൽ ചൈനക്കാർക്കുമേൽ ജൈവായുധങ്ങൾ പ്രയോഗിക്കുകയും ചെയ്തിട്ടുണ്ട്.
പ്ലേഗ് ബാധിച്ച എലിച്ചെള്ളുകൾ, രോഗാനുക്കളുള്ള വസ്തുക്കൾ എന്നിവ വിവിധ ലക്ഷ്യങ്ങൾക്കുമേൽ വിമാനത്തിൽ നിന്ന് വർഷിക്കുകയായിരുന്നു ചെയ്തിരുന്നത്.
കോളറ , ആന്തറാക്സ് , പ്ലേഗ് എന്നീ അസുഖങ്ങൾ ബാധിച്ച് നാലുലക്ഷത്തോളം ചൈനക്കാരായ സാധാരണക്കാർ യുദ്ധത്തിൽ കൊല്ലപ്പെട്ടിരുന്നു.
ആന്ത്രാക്സ് , എബോള , മാർബർഗ് വൈറസ് , പ്ലേഗ്, കോളറ , ടൈഫസ് , റോക്കി മൗണ്ടൻ സ്പോട്ടഡ് ഫീവർ , ടുളറീമിയ , ബ്രൂസല്ലോസിസ് , ക്യു ഫീവർ , മാച്ചുപോ , കോക്സീഡിയോയ്ഡസ് മൈകോസിസ് , ഗ്ലാൻഡേഴ്സ് , മിലിയോയ്ഡോസിസ് , ഷിഗല്ല , സിറ്റക്കോസിസ് , ജാപ്പനീസ് എൻകെഫലൈറ്റിസ് ബി , റിഫ്റ്റ് വാലി ഫീവർ , മഞ്ഞപ്പനി , വസൂരി എന്നീ അസുഖങ്ങൾ ഉപയോഗിച്ചുള്ള ജൈവയുദ്ധം ആവിഷ്കരിക്കുകയോ ആസൂത്രണം ചെയ്യപ്പെടുകയോ ചെയ്തിട്ടുണ്ട്.
1979-ൽ സോവിയറ്റ് യൂണിയനിലെ സ്വെർഡ്ലോവ്സ്ക് (യെകാറ്ററിംഗ്ബർഗ്) എന്ന പട്ടണത്തിൽ യുദ്ധാവശ്യത്തിനായി നിർമിച്ച ആന്തറാക്സ് സ്പോറുകൾ പുറത്തുപോവുകയുണ്ടായി.
ഈ സംഭവത്തിനെ ബയോളജിക്കൽ ചെർണോബിൽ എന്ന് വിളിക്കാറുണ്ട്.
1980-കളുടെ അവസാനസമയത്ത് ചൈനയിൽ ഒരു ജൈവയുദ്ധസന്നാഹത്തിൽ ഇത്തരം ചോർച്ചയുണ്ടായിട്ടുള്ളതായി സംശയിക്കുന്നു.
രക്തസ്രാവമുണ്ടാക്കുന്ന തരം പനി രണ്ടുതവണ ഇവിടെ പൊട്ടിപ്പുറപ്പെട്ടിരുന്നു.
ഇത് ചോർച്ച മൂലമാണെന്നാണ് റഷ്യൻ വിദഗ്ദ്ധർ കരുതുന്നത്.
2009 ജനുവരിയിൽ അൾജീരിയയിൽ അൽ ക്വൈദ നടത്തിവന്ന ഒരു പരിശീലന പദ്ധതിയിൽ പങ്കെടുത്തിരുന്ന നാല്പതുപേർ പ്ലേഗ് ബാധിച്ച് മരണമടഞ്ഞിരുന്നു.
ഇവർ ജൈവ ആയുധങ്ങൾ വികസിപ്പിക്കുകയായിരുന്നു എന്നാണ് ചില വിദഗ്ദ്ധർ കരുതുന്നത്.
ഒന്നു രണ്ടു ദിവസങ്ങൾക്കു ശേഷം അൾജീരിയൻ ആരോഗ്യ മന്ത്രാലയം ഇത് നിഷേധിക്കുകയുണ്ടായി.
സംസ്കാരത്തിൽ പാൻഡെമിക്കുകളുടെ സ്വാധീനം സാഹിത്യം ദി ആൻഡ്രോമീഡ സ്ട്രെയിൻ 1969-ൽ മൈക്കൽ ക്രൈട്ടൺ രചിച്ച നോവൽ കമ്പനി ഓഫ് ലയേഴ്സ് (2008), കാരെൻ മൈറ്റ്ലാൻഡ് ദി ഡെക്കാമെറോൺ , ജിയോവാന്നി ബൊക്കാച്ചിയോ , 1353 എർത്ത് അബൈഡ്സ് , ജോർജ്ജ് ആർ. സ്റ്റ്യുവാർട്ട് എഴുതിയ 1949-ൽ നോവൽ ഐ ആം ലജന്റ് , 1954-ൽ റിച്ചാർഡ് മാത്തിസൺ എഴുതിയ നോവൽ ദി ലാസ്റ്റ് കനേഡിയൻ , 1974-ൽ വില്യം സി. ഹൈൻ എഴുതിയ നോവൽ ദി ലാസ്റ്റ് ടൗൺ ഓൺ എർത്ത് ,2006-ൽ തോമസ് മുള്ളൻ രചിച്ചത് പേൽ ഹോഴ്സ്, പേൽ റൈഡർ , 1939-ൽ കാതറീൻ ആന്നി പോർട്ടർ രചിച്ച ഹ്രസ്വ നോവൽ ദി ബ്രിഡ്ജ് , 2000-ൽ ജാനിൻ എല്ലെൻ യങ് രചിച്ച നോവൽ ദി സ്റ്റാൻഡ് , 1978-ൽ സ്റ്റീഫൻ കിംഗ് രചിച്ച നോവൽ വിസാർഡ് വാർ സീ , 2006-ൽ മാക്സ് ബ്രൂക്ക്സ് രചിച്ച നോവൽ ടൂ ജേണീസ് , 2009-ൽ ക്ലെമെൻസ് പി. സ്യൂട്ടർ രചിച്ച നോവൽ കോണ്ണി വാലിസ് രചിച്ച സമയയാത്രകളെപ്പറ്റിയുള്ള പുസ്തകങ്ങളായ ദി ഡൂംസ്ഡേ ബുക്ക് , ടു സേ നത്തിംഗ് ഓഫ് ദി ഡോഗ് തുടങ്ങിയവ ഇരുപത്തൊന്നാം നൂറ്റാണ്ടിന്റെ തുടക്കത്തിലുണ്ടായ ഒരു പാൻഡെമിക്കിനെപ്പറ്റി സൂചിപ്പിക്കുന്നുണ്ട്.
ചലച്ചിത്രങ്ങൾ ദി സെവൻത് സീൽ (1957), ബ്ലാക്ക് ഡെത്ത് കാലഘട്ടത്തിലാണ് കഥ നടക്കുന്നത്.
ദി ലാസ്റ്റ് മാൻ ഓൺ എർത്ത് (1964), റിച്ചാർഡ് മാത്തിസണിന്റെ നോവൽ ഐ ആം ലെജന്റ് എന്നതിനെ ആസ്പദമാക്കിയുള്ള ഇറ്റാലിയൻ ചിത്രം ദി ഒമേഗ മാൻ (1971), റിച്ചാർഡ് മാത്തിസണിന്റെ നോവൽ ഐ ആം ലെജന്റ് എന്ന നോവലിനെ ആസ്പദമാക്കിയുള്ള ഇംഗ്ലീഷ് ചിത്രം.
ദി ഹോഴ്സ്മാൻ ഓൺ ദി റൂഫ് ( ലെ ഹുസ്സാർഡ് സുർ ലെ ടോഇറ്റ് ) (1995), 1832-ലെ കോളറ ബാധ സംബന്ധിച്ച ഫ്രഞ്ച് ചലച്ചിത്രം.
ട്വൽവ് മങ്കീസ് (1995).
ഔട്ട്ബ്രേക്ക് (1995).
സ്മാൾപോക്സ് 2002 (2002), സാങ്കൽപ്പിക ബിബിസി ഡോക്യൂഡ്രാമ 28 ഡേയ്സ് ലേറ്റർ (2002) എൻഡ് ഡേ (2005) സാങ്കൽപ്പിക ബിബിസി ഡോക്യുഡ്രാമ ഐ ആം ലെജന്റ് (2007), റിച്ചാർഡ് മാത്തിസണിന്റെ നോവൽ ഐ ആം ലെജന്റ് എന്ന നോവലിനെ ആസ്പദമാക്കിയുള്ള ഇംഗ്ലീഷ് ചലച്ചിത്രം 28 വീക്ക്സ് ലേറ്റർ (2007), 28 ഡേയ്സ് ലേറ്റർ എന്ന ചലച്ചിത്രത്തിന്റെ രണ്ടാം ഭാഗം.
ഡൂംസ്ഡേ (2008).
ആഫ്റ്റർ അർമാഗെഡ്ഡോൺ (2010) കണ്ടാജിയൺ (2011) റൈസ് ഓഫ് ദി പ്ലാനറ്റ് ഓഫ് ഏപ്സ് (2011) ഹാലോ: പാൻഡെമിക് (2009-2012) ഗെയിമുകൾ പാൻഡെമിക് (2008), ബോഡ് ഗെയിം.
പ്ലേഗ് ഇൻക് (2012) സ്ട്രാറ്റജി ഗെയിം ഇവയും കാണുക എപ്പിഡെമിക് എൻഡെമിക് സിൻഡെമിക് പാൻഡെമിക്കിന്റെ തീവ്രത അൾക്കുന്ന മാനകം ബയോളജിക്കൽ ഹസാർഡ് ജൈവഭീകരവാദം ജൈവയുദ്ധം ഇൻഫ്ലുവൻസ പാൻഡെമിക് പകർച്ചവ്യാധികൾ കാരണമുള്ള മരണസാദ്ധ്യത സംസ്കാരത്തിനും മനുഷ്യർക്കുമുള്ള ഭീഷണികൾ മദ്ധ്യകാലഘട്ടത്തിലെ ജനസംഖ്യാകണക്കുകൾ ആഗോളീകരണവും രോഗങ്ങളും ഭൂമദ്ധ്യരേഖാപ്രദേശത്തെ രോഗങ്ങൾ അവലംബങ്ങൾ കുറിപ്പുകൾ കൂടുതൽ വായനയ്ക്ക് സ്റ്റിവാർഡ്സ് "ദി നെക്സ്റ്റ് ഗ്ലോബൽ ത്രെട്ട്: പാൻഡെമിക് ഇൻഫ്ലുവൻസ".
അമേരിക്കൻ ലങ് അസോസിയേഷൻ .
(2007, ഏപ്രിൽ), മൾട്ടിഡ്രഗ് റെസിസ്റ്റന്റ് ട്യൂബർക്കുലോസിസ് ഫാക്റ്റ് ഷീറ്റ്.
www.lungusa.org/site/pp.aspx?c=dvLUK9O0E b=35815 November 29, 2007.
{{ cite journal }} : Unknown parameter | month= ignored ( help ) പുറത്തേയ്ക്കുള്ള കണ്ണികൾ പാൻഡെമിക് എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
WHO ലോകാരോഗ്യപ്രശ്നങ്ങൾ സംബന്ധിച്ച അഥോറിറ്റി യൂറോപ്പിൽ മുൻപുണ്ടായിട്ടുള്ള പാൻഡെമിക് CDC: ഇൻഫ്ലുവൻസ പാൻഡെമികിന്റെ ഘട്ടങ്ങൾ യൂറോപ്യൻ സെന്റർ ഫോർ ഡിസീസ് പ്രിവെൻഷൻ ആൻഡ് കണ്ട്രോൾ – ECDC ദി അമേരിക്കൻ ജേണൽ ഓഫ് ബയോഎത്തിക്സ് - എഥിക്കൽ ഇഷ്യൂസ് ഇൻ പാൻഡെമിക്സ് Archived 2020-09-20 at the Wayback Machine TED-Education video – How pandemics spread .
മറിന അബ്രമൊവിക് ഇംഗ്ലീഷ് വിലാസം https://ml.wikipedia.org/wiki/Marina_Abramovi%C4%87 വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ലോക പ്രശസ്തയായ ഒരു സെർബിയൻ അമേരിക്കൻ പ്രകടന കലാകാരിയും മനുഷ്യസ്‌നേഹിയും കലാ ചലച്ചിത്രകാരിയുമാണ് മറീന അബ്രമോവിക് (ജനനം 1946 നവംബർ 30).
സെർബിയയിൽ ആയിരുന്നു ജനനം.
1970-കളിൽ കലാ ജീവിതം ആരംഭിച്ച മറീന പെർഫോർമൻസ് ആർട്ടിന്റെ മുത്തശ്ശി എന്നു സ്വയം വിശേഷിപ്പിക്കുന്നു.
അവരുടെ പ്രകടനങ്ങൾ പ്രധാനമായും ശരീരകല, സഹിഷ്ണുത കല,  കലാകാരനും-സദസ്സും തമ്മിലുള്ള ബന്ധം, മനുഷ്യ ശരീരത്തിന്റെ പരിധികൾ, മനസ്സിന്റെ സാധ്യതകൾ എന്നിവ അടിസ്ഥാനമാക്കിയുള്ളതാണ്.
നാലു പതിറ്റാണ്ടിലേറെ സജീവമായിരുന്ന അബ്രാമോവിക് സ്വയം "പ്രകടനകലയുടെ മുത്തശ്ശി" എന്ന് വിശേഷിപ്പിക്കുന്നു.
മുൻ യുഗോസ്ലോവിയയിലുൾപ്പെട്ടിരുന്ന സെർബിയയിലെ ബെൽഗ്രേഡിൽ 1946 നവംബർ 30 ന് വോജോ -ഡാനിക്ക ദമ്പതിമാരുടെ മകളായി മറീന ജനിച്ചു.
ബെൽഗ്രേഡിലെ അക്കാദമി ഓഫ് ഫൈൻ ആർട്സിൽ 1965-1970 പഠിച്ചു.
1972-ൽ സാഗ്രെബിലെ അക്കാദമി ഓഫ് ഫൈൻ ആർട്സിൽ നിന്നും ബിരുദാനന്തര ബിരുദം കരസ്ഥമാക്കി.
1973-75 കാലഘട്ടത്തിൽ നോവി സാടിലെ അക്കാദമി ഓഫ് ഫൈൻ ആർട്സിൽ അവർ അധ്യാപികയായി.
അബ്രമോവിചിന്റെ റിഥം 0 മുതൽ ആരംഭിച്ച റിഥം അവതരണ പരമ്പര ഏറെ പ്രശസ്തമാണ്.
അവലംബം ↑ https://www.royalacademy.org.uk/exhibition/marina-abramovic ↑ ↑
മണ്ണാർക്കാട് പൂരം ഇംഗ്ലീഷ് വിലാസം https://ml.wikipedia.org/wiki/Mannarkkad_pooram ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2015 മാർച്ച് മുതൽ തുടരുന്നു.
മണ്ണാർക്കാട് പ്രദേശത്തെ ഒരു പ്രധാനപ്പെട്ട ഉത്സവമാണ് മണ്ണാർക്കാട് പൂരം .
അരകുറിശ്ശി ഉദയർകുന്ന് ഭഗവതി ക്ഷേത്രത്തിലാണ് ഇത് ആഘോഷിക്കുന്നത്.
കുംഭമാസത്തിലെ പൌർണ്ണമി തിഥിയിൽ ആഘോഷിക്കുന്ന വലിയാറാട്ട് പൂരാഘോഷത്തിന്റെ സുപ്രധാന ചടങ്ങാണ്.
അവലംബം പുറത്തേക്കുള്ള കണ്ണികൾ മണ്ണാർക്കാട് പൂരത്തിന്റെ ഔദ്യോഗിക വെബ്സൈറ്റ് Archived 2015-08-01 at the Wayback Machine
കണക്കർ ഈ ലേഖനം കണക്കൻ എന്ന താളുമായി ലയിപ്പിക്കാൻ ശുപാർശ ചെയ്തിരിക്കുന്നു.
കണക്കൻ/കണക്കർ (kanakkan/kanakkar)
പൂർവ്വദേശം തമിഴ്നാട്ടിലെ സൗത്ത് ആർക്കോട്ട്,നോർത്ത് ആർക്കോട്ട് ജില്ലകൾ
വിവിധ കാലങ്ങളിൽ       ചോളനാട്ടിൽ   നിന്നു൦  മലബാറിലേക്ക്  കുടിയേറിയ   ഒരു സമുദായമാണ് കണക്ക൪.
എ.ഡി ആയിരത്തിൽ   ഒരു ചോള രാജകുമാരിയെ ഒരു ചേര രാജാവ് വിവാഹം കഴിച്ചു കൊണ്ടു വന്നതായി ചരിത്രത്തിൽ പറയുന്നു.
അവരോടൊപ്പം വിവിധ സമുദായങ്ങളിൽപ്പെട്ട   എണ്ണായിരത്തോളം ചോള നാട്ടുകാരെ കുടുംബസമേത൦    മലബാറിലേക്ക് അയക്കുകയു൦   അതിൽ ഉൾപ്പെട്ടവരാണ് മലബാറിലെ കണക്കൻമാരുടെ പൂർവ്വീകർ.
ഈ ചരിത്ര സംഭവം കോയമ്പത്തൂരിലെ പേരൂർ ക്ഷേത്ര ശിലാ രേഖകളിൽ കാണാവുന്നതാണ്.
മലബാറിൽ വന്ന കണക്കർ മലബാറിലെ തദ്ദേശീയ ജനത യുമായി ഇടകലർന്ന് പൂർവ്വീക സംസ്കാരത്തിൽ നിന്നും കുലതൊഴിലിൽ നിന്നും വ്യതിചലിച്ച്  ഉപജീവനത്തിനായി കാർഷിക മേഖലയിലേക്ക് തിരിഞ്ഞു.
ആദ്യകാലങ്ങളിൽ കളപുരകളിലേയും ഗോശാലകളിലെയും കണക്കെഴുത്ത് കാരായിരുന്നെങ്കിലും പിന്നീട് കാർഷിക തൊഴിലാളികളായി മാറുകയും പതിത   ജാതിയായി പരിണമിക്കുകയു൦ ചെയ്തു.
ഇവരിൽ ഭൂരിപക്ഷവും താമസിക്കുന്നത് പാലക്കാട്,മലപ്പുറ൦,കോഴിക്കോട് ജില്ലകളിലാണ്.
ഇവർക്കിടയിൽ പ്രധാന മായു൦ 5 ഉപവിഭാഗങ്ങൾ ഉളളതായി പറയപ്പെടുന്നു.
കണക്കച്ചൻ
ഇറയ കണക്ക൪
പടന്ന കണക്ക൪
പാളകണക്ക൪
പട്ട കണക്ക൪.
വെളളാളർ വിഭാഗത്തിൽപ്പെട്ട ഇവ൪ ഇവിടുത്തെ മറ്റു ജാതികളുമായി കൂടി കലർന്ന് ഇവർക്കിടയിൽ  വ്യത്യസ്ത ഉപവിഭാഗങ്ങൾ ഉണ്ടാകാൻ കാരണമായി.
ഈ ഉപവിഭാഗങ്ങൾ തമ്മിൽ ഉച്ചനീചത്വങ്ങൾ നിലനിന്നു.
പരസ്പര൦ വിവാഹ൦ കഴിക്കാത്ത   വിധത്തിൽ   സാമൂഹിക        അകല൦ പാലിച്ചു.
എണ്ണത്തിൽ   വളരെ കുറഞ്ഞതു൦ കണക്ക൪ക്കിടയിൽ വലിയവരായി കാണുന്ന കണക്കച്ഛൻ എന്ന ഉപവിഭാഗം ആണ് മറ്റു സമുദായങ്ങളുമായി കൂടികലരാൻ വിസമ്മതിക്കുന്ന  കണക്ക൪ വിഭാഗ൦.
അതു കൊണ്ട് തന്നെ കണക്കരുടെ യഥാർത്ഥ പൂ൪വ്വീകപാരമ്പര്യ൦ ഇവരാണ് പിന്തുടരുന്നത്.
മറ്റു  ഉപവിഭാഗങ്ങൾ പൂർണ്ണമായും യഥാർത്ഥ പാരമ്പര്യത്തിൽ നിന്നു൦ വ്യതിചലിച്ചു പോയതിനാൽ ഭൂരിപക്ഷം കണക്ക൪ പതിത ജാതികളുടെ കൂട്ടത്തിൽപ്പെട്ടവരായി പരിഗണിച്ചു.
മറ്റു
റഫറൻസ്:
1•1871ലെ മദ്രാസ് പ്രസിഡൻസിയിലെ ബ്രിട്ടീഷ് സെൻസസ് റിപ്പോർട്ട് (writer caste or kanakkan)
2•1915ൽ പ്രസിദ്ധീകരിച്ച കരുണാകരമേനോൻ പന്നിക്കോട് എഴുതിയ ദക്ഷിണേന്ത്യയിലെ ജാതികൾ
3•1905ൽ പണ്ഡിറ്റ് കറുപ്പൻ രചിച്ച ജാതികുമ്മി എന്ന കൃതി
4.manual of south arcoat ,madras,1878(page no,180)
5.manual of north arcoat, madras presidency,1881
ചോളരാജവംശത്തിലെ രാജ രാജ ചോളന്റെ ശിലാശാസനം .
തിരുനെൽവേലി ജില്ലയിലെ അതിനൂർ ആദിലിംഗേശ്വരക്ഷേത്രത്തിലെ തെക്കെ ചുമരിലെ ശിലാശാസനം(.AD 1008)
നാസിസം
ഫാസിസത്തിൻറെ മറ്റൊരു വകഭേദമാണ് നാസിസം.
ജർമ്മനിയിലെ ഫാസിസത്തെ നാസിസം എന്നാണ് വിളിക്കുന്നത്.
( ജർമ്മൻ : Nationalsozialismus ) ( Nationalsozialistische Deutsche Arbeiterpartei അല്ലെങ്കിൽ എൻ‌എസ്‌ഡി‌എപി) സ്വതന്ത്ര ജനാധിപത്യത്തിലും പാർലമെൻററി സംവിധാനത്തിലും അനുകൂലിക്കുന്ന നാസിസം അതെസമയം കമ്മ്യൂണിസ വിരുദ്ധതയും ജൂതവിരോധവും വെച്ചുപുലർത്തുകയും വംശീയതയെ അനൂകൂലിക്കുകയും ചെയ്യുന്നു.
അഡോൾഫ് ഹിറ്റ്‌ലറുമായും ജർമ്മനിയിലെ നാസി പാർട്ടിയുമായും (NSDAP) ബന്ധപ്പെട്ട തീവ്രവലതുപക്ഷ ഏകാധിപത്യ സാമൂഹിക-രാഷ്ട്രീയ പ്രത്യയശാസ്ത്രവും അതിന്റെ പ്രയോഗവുമാണ് നാസിസം.
1930-കളിൽ ജർമ്മനിയിൽ ഹിറ്റ്‌ലർ അധികാരത്തിലെത്തിയപ്പോൾ, നാസിസത്തെ ഹിറ്റ്‌ലർ ഫാസിസം (ജർമ്മൻ: ഹിറ്റ്‌ലർ ഫാഷിസ്മസ്) എന്നും ഹിറ്റ്‌ലറിസം (ജർമ്മൻ: ഹിറ്റ്‌ലറിസം) എന്നും വിളിച്ചിരുന്നു.
"നിയോ-നാസിസം" എന്ന പദം രണ്ടാം ലോകമഹായുദ്ധത്തിനു ശേഷം മൂന്നാം റീച്ച് തകർന്നപ്പോൾ രൂപപ്പെട്ട സമാന ആശയങ്ങളുള്ള മറ്റ് തീവ്രവലതുപക്ഷ ഗ്രൂപ്പുകളെ വിശേഷിപ്പിക്കുന്നതാണ്.
ലിബറൽ ജനാധിപത്യത്തെയും പാർലമെന്ററി സമ്പ്രദായത്തെയും പുച്ഛത്തോടെ കാണുന്ന ഫാസിസത്തിന്റെ ഒരു രൂപമാണ് നാസിസം.
നാസിസത്തിന്റെ വിശ്വാസങ്ങളിൽ സ്വേച്ഛാധിപത്യത്തിനുള്ള പിന്തുണ, തീക്ഷ്ണമായ യഹൂദവിരുദ്ധത , കമ്മ്യൂണിസ്റ്റ് വിരുദ്ധത, സ്ലാവിസം വിരുദ്ധത, റൊമാനി വിരുദ്ധ വികാരം, ശാസ്ത്രീയ വംശീയത, വെള്ളക്കാരുടെ ആധിപത്യം, സോഷ്യൽ ഡാർവിനിസം, ഹോമോഫോബിയ, എന്നിവ ഉൾപ്പെടുന്നു.
പത്തൊമ്പതാം നൂറ്റാണ്ടിന്റെ അവസാനം മുതൽ ജർമ്മൻ അൾട്രാനാഷണലിസത്തിന്റെ ഒരു പ്രധാന രൂപമായിരുന്ന പാൻ-ജർമ്മനിസത്തിലും വംശീയ-ദേശീയ വോൾകിഷ് പ്രസ്ഥാനത്തിലും നിന്നാണ് നാസികളുടെ തീവ്രദേശീയത ഉടലെടുത്തത്.
അബ്ദു റഹ്മാൻ ഇബ്നു അബ്ദുല്ലാഹു അൽ-ഗാഫികി
അബ്ദു റഹ്മാൻ ഇബ്നു അബ്ദുല്ലാഹു അൽ-ഗാഫികി ( അറബി : عبد الرحمن بن عبد الله الغافقي ‎ ; മരണം 732).
ഒരു അറബ് മുസ്ലിം ഉമയ്യദ് ആൻഡല്യൂഷ്യൻ  കമാൻഡർ ആയിരുന്നു .
എ ഡി 732 ഒക്ടോബർ 10 ന് നടന്ന ടൂർസ് യുദ്ധത്തിൽ ചാൾസ് മാർട്ടലിന്റെ സൈന്യത്തിനെതിരെ അദ്ദേഹം പരാജയപ്പെട്ടിരുന്നു.
അദ്ദേഹം ഒരു താബിഅ് കൂടിയായിരുന്നു.
ഗോത്രം
യെമനിലെ അക്ക് (عك) ഗോത്രത്തിലെ ഖാഫിക്കി വംശജനാണദ്ദേഹം (അഥവാ അതിലെ ഖാഫിക്കി ശാഖ) .
അദ്ദേഹത്തിൻറെ പരന്പര ഇപ്രകാരമാണ്:
عبد الرحمن بن عبد الله بن مخش بن زيد بن جبلة بن ظهير بن العائذ بن عائذ بن غاف بن الشاهد بن علقمة بن عك ആദ്യകാലങ്ങൾ
യെമനിൽ നിന്നദ്ദേഹം ഇഫ്രിഖിയ (ഇപ്പോൾ ടുണീഷ്യ )യിലേക്ക് വരികയുണ്ടായി.
പിന്നീട് മഗ്രിബ് (ഇപ്പോഴത്തെ അൾജീരിയ , മൊറോക്കോ , ടുണീഷ്യ ആൻഡ് മൗറിത്താനിയ ) കേന്ദ്രീകരിച്ച് പ്രവർത്തിക്കാൻ തുടങ്ങി.
അവിടെ വെച്ചാണ് അൻദലൂസിയയിലെ ഗവർണറായ മൂസാ ഇബ്നു നുസൈര്, അവരുടെ മകൻ അബ്ദുൽ അസീസ് എന്നിവരുടെ പോരാട്ടങ്ങളിൽ പങ്കാളിയാവുന്നത്.
തുലൂസ് യുദ്ധം
തുലൂസ് യുദ്ധത്തിൽ അബ്ദുൾ റഹ്മാൻ ഖാഫിക്കി പങ്കെടുത്തിരുന്നു, അതിൽ വെച്ചാണ് 721 (ഹി.102) ൽ അഖ്യൻറൈനിലെ ഡ്യൂക്ക് ഓഡോയുടെ സൈന്യത്താൽ സംഹ് ഇബ്നു മാലിക്ക് കൊല്ലപ്പെടുന്നത്.
കനത്തതോൽവിക്ക് ശേഷം, അദ്ദേഹം മറ്റ് കമാൻഡർമാരോടും സൈന്യത്തോടുമൊപ്പം തെക്കോട്ടേക്ക് പിൻവാങ്ങി, തുടർന്ന് അദ്ദേഹം  താൽക്കാലികമായി അൻദലൂസിൻറെ ഗവർണ്ണർ സ്ഥാനം ഏറ്റെടുത്തു(രണ്ടു മാസത്തോളം).
721-ൽ (ഹി. 103) അതേ വർഷം തന്നെ അൻബാസ ഇബ്നു സുഹൈം അൽ കൽബിയ  പുതിയ ഗവർണ്ണറായി നിയോഗിക്കപ്പെട്ടു.
തെക്കൻ ഗൗളിൽ (ഗൗൾ- ഫ്രാൻസ്) 726 (ഹി. 107) ൽ അൻബാസ മരിച്ചതിനുശേഷം, തുടർച്ചയായി നിരവധി ഗവർണ്ണർമാരെ നിയമിച്ചുവെങ്കിലും, അവരാരും  തന്നെ വളരെക്കാലം നീണ്ടുനിന്നിരുന്നില്ല(721 മുതൽ 730 വരെയുള്ള പത്ത് വർഷം തന്നെ ഏഴ് ഗവർണ്ണർമാർ നിയമക്കപ്പെടുകയുണ്ടായി).
സെർദന്യയിലെ കലാപം
730-ൽ (ഹി.112) ഖലീഫ ഹിഷാം ഇബ്നു അബ്ദുൽ മാലിക് അൻദലൂസിയയുടെവാലി (ഗവർണർ / കമാൻഡർ) ആയി അബ്ദുൾ റഹ്മാനെ നിയമിച്ചു.
"... ബുദ്ധിമാനും വാചാലനും സമർത്ഥനായ ഒരു ഭരണാധികാരി" എന്നാണ് ഡേവിഡ് ലെവറിംഗ് ലൂയിസ് അദ്ദേഹത്തെ വിശേഷിപ്പിക്കുന്നത്.
കാറ്റലൂന്യയിലെ  ഡെപ്യൂട്ടി ഗവർണറായിരുന്ന ഉഥ്മാൻ ഇബ്നു നൈസ തൻറേതായ ഒരു സ്വതന്ത്ര കാറ്റലൂന്യ സ്ഥാപിക്കാൻ വേണ്ടി അക്വിറ്റൈൻ ഡ്യൂക്ക് ഓഡോയുമായി സഖ്യം ഉണ്ടാക്കിയിട്ടുണ്ടെന്നറിഞ്ഞ ഗവർണർ കലാപം എത്രയും പെട്ടെന്ന് തന്നെ അടിച്ചമർത്താനുള്ള ശ്രമങ്ങളാരംഭിച്ചു.
അങ്ങനെ ഗവർണ്ണരുടെ ഉത്തരവ് പ്രകാരം അയാളെ കൊലപ്പെടുത്തുകയുണ്ടായി (731).
ഇതിനെ വിശദീകരിച്ചുള്ള മറ്റു ചില അഭിപ്രായങ്ങളും കാണാം.
തെക്ക്ഭാഗത്ത് മുസ്ലിംകളും വടക്ക് യൂറോപ്യർ തന്നെയായ ഫ്രാങ്ക്സും ഭീഷണിയായപ്പോഴാണ് 730-ൽ അഖ്യൻറൈൻ ഭരണാധികാരിയായ ഓഡോ ബെർബർ(വടക്കൻ ആഫ്രിക്കയിലെ മുസ്ലിംകളെ വിശേഷിപ്പിക്കാറുള്ളത്) കമാൻഡർ ഉസ്മാൻ ഇബ്നു നൈസയുമായി (യൂറോപ്പിൽ അദ്ദേഹം "മുനുസ" എന്നാണ് അറിയപ്പെടുന്നത്) സഖ്യത്തിലേർപ്പെട്ടത്.
ഉടന്പടിയുടെ ഭാഗമായി ഓഡോ തന്റെ  മകൾ ലാംപാഗിയെ ഉസ്മാൻ വിവാഹം ചെയ്തു നൽകുകയും, ഉസ്മാൻ ഓഡോയുടെ തെക്കൻ അതിർത്തികൾ മുസ്ലിം ആക്രമണങ്ങളിൽ നിന്ന് സംരക്ഷിക്കുകയും ചെയ്തു.
എന്നിരുന്നാലും, അടുത്ത വർഷം ഉസ്മാൻ നമ്പൗഡസിലെ ബിഷപ്പിനെ കൊലപ്പെടുത്തി.
(മാത്രമല്ല അബ്ദുറഹ്മാൻ ഗാഫക്കിയുടെ ഗൗൾ പടയോട്ടങ്ങളുടെ ഭാഗമായി ഉസ്മാനോട് അഖ്യൻറൈൻ ആക്രമിക്കാൻ ആവശ്യപ്പെട്ടപ്പോൾ തൻെറ ഉടന്പടി ഓർത്ത് അയാൾ അക്രമിക്കാൻ വിസമ്മതിച്ചു എന്നും പറയപ്പെടുന്നു ).
ഇതെല്ലാം ഗവർണ്ണർക്കെതിരെയുള്ള കലാപമായെടുത്ത അബ്ദുറഹ്മാൻ തൻറെ സൈനികരെ അയച്ച് അയാളെ കൊലപ്പെടുത്തുകയുണ്ടായി.
തുടർന്ന് അഖ്യൻറൈൻ പ്രദേശങ്ങൾ ആക്രമിച്ചുകൊണ്ട് തൻറെ പടയോട്ടങ്ങൾക്ക് തുടക്കമിട്ടു.
ഗാരോൺ യുദ്ധം
അബ്ദുറഹ്മാൻ ഗാഫിക്കി ഫ്രഞ്ച് അതിർത്തിയിലെ പാംപ്ലോണയിൽ സൈന്യത്തെ വിളിച്ചുകൂട്ടികയും, യെമനിൽ നിന്നും ലെവന്റിൽ (സിറിയൻ മേഖല) നിന്നും സൈനികരെ റിക്രൂട്ട് ചെയ്യാൻ ആവശ്യപ്പെടുകയും ചെയ്തു.
പൈറീനീസ് കടന്ന് ഗൗളിലേക്ക് പോകാനുള്ള തയ്യാറെടുപ്പുകളെല്ലാം നടത്തി.
അങ്ങനെ ധാരാളം സൈനികർ സൈന്യത്തോടൊപ്പം ചേർന്നു.
പ്രധാനമായും അറബികൾ ഉൾപ്പെട്ട ഒരു സൈന്യവുമായി അദ്ദേഹം പൈറീനീസ് മറികടന്നു.